શ્રુતિના પરિવારમાં દરેક કલાકાર છે તો શું તેઓ એકબીજાને કલા અંગેનું જ્ઞાન વહેંચે છે, તે અંગે શ્રુતિ કહે છે કે અમારો પરિવાર એવો પરિવાર છે, જે દરેક વ્યક્તિને નિખરવાનો મોકો અાપે છે. હા, મને ક્યારેક માર્ગદર્શન જોઈએ તો હું મારાં માતા-પિતા સાથે વાત કરું છું. તેમણે ક્યારેય મારા માટે કોઈ રણનીતિ બનાવી નથી. તેઓ સંપૂર્ણ રીતે મને સ્વતંત્રતા અાપે છે. મારી બહેન સાથે પણ એવું જ છે. અક્ષરા અને હું એકબીજા સાથે ઘણાં મળતાં અાવીએ છીએ. અમે બંને એકબીજાથી અલગ નથી, અમારે સારું બને છે.